wickkiey/tamil-wikipedia-markdown huggingface dataset:
# சுந்தர்லால் பட்வா



**சுந்தர்லால் பட்வா** (Sunder Lal Patwa) (பிறப்பு: 11 நவம்பர் 1924) இந்திய அரசியல்வாதியும், மத்தியப் பிரதேச மாநில முதலமைச்சராக இருமுறையும், இந்தியக் குடியரசின் அமைச்சரவையிலும் பதவி வகித்தவர் ஆவார்.  

## வகித்த பதவிகள்
அரசியல் மற்றும் அரசில் சுந்தர்லால் பட்வா வகித்த பதவிகள்;  

- 1957-67, 1977–97 மற்றும் 1998 – மத்தியப் பிரதேச சட்டமன்ற உறுப்பினர் (மூன்று முறை)
- 1957-67 – தலைமைக் கொறடா, எதிர் கட்சி, மத்தியப் பிரதேச சட்டமன்றம்
- 1975 – பொதுச் செயலாளர், பாரதீய ஜனசங்கம்
- 1977 – செயற் குழு உறுப்பினர் ஜனதா கட்சி
- சனவரி 1980 - பிப்ரவரி 1980, மார்ச் 1990 - டிசம்பர் 1992 – முதலமைச்சர், மத்தியப் பிரதேசம் (இரண்டு முறை)
- 1980-85 – எதிர்கட்சித் தலைவர், மத்தியப் பிரதேச சட்டமன்றம்
- 1986 – மத்தியப் பிரதேச மாநில பாரதிய ஜனதா கட்சி தலைவர்.
- 1997 – 11வது மக்களவை உறுப்பினர்
- 1999 – 13வது மக்களவை உறுப்பினர்
- 13 அக்டோபர் 1999 – 30 செப்டம்பர் 2000 – ஊரக வளர்ச்சித் துறை அமைச்சர், இந்தியக் குடியரசின் அமைச்சரவை
- 30 செப்டம்பர் 2000 – 7 நவம்பர் 2000 - வேதிப்பொருட்கள் மற்றும் உரத்துறை அமைச்சர், இந்திய குடியரசின் அமைச்சரவை
- 7 நவம்பர் 2000 – 1 செப்டம்பர் 2001 - சுரங்கத் துறை அமைச்சர், இந்திய குடியரசின் அமைச்சரவை

பாரதிய ஜனசங்கம் கட்சியின் தலைவராக இருந்த சுந்தர்லால் பட்வா, 20 சனவரி 1980 முதல் 17 பிப்ரவரி 1980 முடிய ஜனதா கட்சியின் உறுப்பினராகவும், 5 மார்ச் 1990 முதல் 15 டிசம்பர் 1992 முடிய பாரதிய ஜனதா கட்சியின் தலைவராகவும் இருந்தவர்.  

## இதனையும் காண்க
- பாரதிய ஜனதா கட்சியின் மாநில முதல்வர்கள் பட்டியல்
# வர்தா புயல்



**அதி தீவிர வர்தா புயலானது** வடக்கு இந்தியப் பெருங்கடலின் மேலாக 2016ல் நிகழ்ந்த ஒரு வெப்ப மண்டலச் சூறாவளி ஆகும். திசம்பர் 12ஆம் தேதி சென்னைக்கு அருகே கரையைக் கடந்த இப்புயலானது, திசம்பர் 13 ஆம் தேதி கர்நாடக மாநில நிலப் பரப்பைத் தாண்டி அரபிக் கடலில் குறைந்த காற்றழுத்த தாழ்வு மண்டலமாக மாறி வலுவிழந்தது.. இது 2016 வடகிழக்குப் பருவமழைக் காலத்தில் நிகழும் நான்காவது புயலாகும்.  

திசம்பர் 3ஆம் தேதி மலேசியத் தீபகற்பத்தின் அருகே குறைந்த காற்றழுத்த மண்டலமாக உருவாகிய இப்புயலனது, திசம்பர் 6ஆம் தேதி காற்றழுத்த தாழ்வு நிலையாக மாறியது. தொடர்ந்து அடுத்த நாள் தீவிர காற்றழுத்த தாழ்வு மண்டலமாக மாறிய இது, திசம்பர் 8ஆம் தேதி அந்தமான் நிக்கோபார் தீவுகளைத் தாண்டி புயலாக வலுப்பெற்றது. தொடர்ந்து மேற்கு நோக்கி நகர்ந்து வந்த இப்புயலானது திசம்பர் 9ஆம் தேதி தீவிர புயலாக மாறியது. 11 திசம்பர் அன்று அதி தீவிர புயலாக மாறும் முன் காற்றின் வேகம் ஆகவும், மத்திய அழுத்தம் ஆகவும் இருந்தது. தீவிர புயலாக வலுவிழந்த இப்புயலானது சென்னைக்கு அருகே திசம்பர் 12 ஆம் தேதி கரையைக் கடந்தது.  

இப்புயலுக்கு சிவப்பு ரோஜா எனப் பொருள்படும் *வர்தா* என்ற பெயர் பாகிஸ்தானால் பரிந்துரைக்கப்பட்டது.  

## புயலின் வழித்தடம்
- 12 டிசம்பர் அன்று மாலையில் மிதமான மழைப்பொழிவு ஆரம்பித்து, இரவு தீவிரமாகும் என கணிக்கப்பட்டது. சென்னை, காஞ்சிபுரம், திருவள்ளூர் ஆகிய மூன்று மாவட்டங்களில் மழைப்பொழிவு இருக்கும் என வானிலை ஆய்வு நடுவம் அறிவித்தது.
- வர்தா புயல் டிசம்பர் 12 அன்று பிற்பகலில் சென்னைக்கருகே கரையைக் கடக்கும் என சென்னை வானிலை நடுவம் தெரிவித்தது. அப்போது மணிக்கு 80 - 90 கி.மீ. எனும் வேகத்துடன் காற்று வீசும் எனவும் தெரிவிக்கப்பட்டது. டிசம்பர் 12 அன்று காலையில் தொடங்கும் மழை படிப்படியாக அதிகரித்து, மறுநாள் வரை நீடிக்கும் என சென்னையிலுள்ள வட்டார புயல் எச்சரிக்கை நடுவம் அறிவித்தது. சென்னை, திருவள்ளூர், காஞ்சிபுரம் மாவட்டங்களில் இவ்விதமாக மழைப்பொழிவு இருக்கும் எனவும் தெரிவிக்கப்பட்டது.
- சென்னை, காஞ்சிபுரம், திருவள்ளூர், விழுப்புரம், கடலூர் மாவட்டங்களிலுள்ள பள்ளி, கல்லூரிகளுக்கு டிசம்பர் 12 அன்றைக்கு விடுமுறை அறிவிக்கப்பட்டது.
- சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 58 மில்லி மீட்டர் எனும் அளவாக பதிவாகியது.
- சென்னையில் தொடர்ந்து மழை பெய்ததால், மீனம்பாக்கம் வானூர்தி நிலையத்தில் தரையிறங்க வேண்டிய 25 விமானங்கள் வேறு நகரங்களுக்கு திருப்பி விடப்பட்டன.
- சென்னையில் புறநகர் தொடருந்து சேவைகள் அனைத்தும் தற்காலிகமாக நிறுத்தப்பட்டன.
# போபால் இராச்சியம்



மற்றும் இந்தூர் அரசுகளின் வரைபடம்]]  

**போபால் இராச்சியம்** (Bhopal State), தற்கால இந்தியாவின் மத்தியப் பிரதேச மாநிலத்தின் போபால் பகுதிகளை 1707 முதல் 1947 முடிய ஆப்கானிய பஷ்தூன் இன இசுலாமிய நவாப்புகளால் ஆளப்பட்டது.  

பிரித்தானியப் பேரரசின் ஆட்சிக் காலத்தில் துணைப்படைத் திட்டத்தின் கீழ், போபால் இராச்சியம், போபால் முகமையில் 1818 முதல் சுதேச சமஸ்தானமாக விளங்கியது. இந்தியப் பிரிவினைக்குப் பின்னர் இந்தியாவின் அரசியல் ஒருங்கிணைப்புத் திட்டத்தின்படி 30 ஏப்ரல் 1949 அன்று இந்திய அரசுடன் இணைக்கப்பட்டது.  

## வரலாறு
முகலாயப் பேரரசின் போபால் பகுதியின் படைத்தலைவராக இருந்த ஆப்கானிய பஷ்தூன் இனத்தவரான *தோஸ்த் முகமது கான்* என்பவர், 1707-இல் போபால் இராச்சியத்தை நிறுவி போபால் நவாப் ஆனார்.  

இந்த இராச்சியத்தின் இறுதி நவாப் ஹமிதுல்லா கான் என்பவர் 1926 முதல் 1949 முடிய ஆண்டார்.  
1819 முதல் 1926 முடிய போபால் இராச்சியத்தை நான்கு அரச குல பெண்கள் ஆண்டனர்.  

### இந்தியாவுடன் இணைப்பிற்குப் பின் போபால் அரசு
இந்தியாவுடன் இணைந்த போபால் இராச்சியத்தின் முதலமைச்சராக சங்கர் தயாள் சர்மா 1949 முதல் 1956 முடிய பணியாற்றினார். 1956-இல் புதிதாக உருவாக்கப்பட்ட மத்தியப் பிரதேச மாநிலத்துடன் போபால் இராச்சியம் இணைக்கப்பட்டது.  

## போபால் இராச்சிய ஆட்சியாளர்கள்

- நவாப் தோஸ்த் முகமது கான் (1707–1728)
- நவாப் யர் முகமது கான் (1728–1742)
- நவாப் பைசு முகமது கான் (1742–1777)
- நவாப் ஹயத் முகமது கான் (1777–1807)
- நவாப் கௌஸ் முகமது கான் (1807–1826)
- நவாப் வசீர் முகமது கான் (1807–1816)
- நவாப் நாசர் முகமது கான் (வசீர் முகமது கானின் மகன்) (1816–1819)
- குத்சியா பேகம் (கௌஸ் முகமதின் மகள் & நாசர் முகமது கானின் மனைவி) (1819–1837)
- நவாப் ஜகாங்கீர் முகமது கான் (1837–1844)
- ஜெகான் பேகம் (1844–1860 மற்றும் 1868–1901)
- கைகுஸ்ரூ பேகம் (1901–1926)
- நவாப் ஹமிதுல்லா கான் (1926–1949)

## இதனையும் காண்க
- போபால் முகமை
- இந்தூர் அரசு
- குவாலியர் அரசு
- மன்னர் அரசு (பிரித்தானிய இந்தியா)
- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
- பட்டோடி நவாப்
# திருமறைக் கலா மன்றம்

**திருமறைக் கலா மன்றம்** யாழ்ப்பாணத்தில் இயங்கும் ஒரு கலை அமைப்பு. இம்மன்றம் 1965 ஆம் ஆண்டளவில் ஆரம்பிக்கப்பட்டது.  

1965 ஆம் ஆண்டு உரும்பிராயில் நீ. மரிய சேவியர் அடிகள் பணி செய்த காலத்தில் 'திருமறைக்கலாமன்றம்' எனும் பெயருடன் இவ் அரங்க இயக்கம் செயற்படத் தொடங்கியது. உரும்பிராய், சுன்னாகம், மல்லாகம் என ஒன்றிணைந்த கலைஞர்களைக் கொண்டு மரிய சேவியர் அடிகள் திருப்பாடல்களின் நாடகங்களை மட்டுமன்றி பல்வேறு விவலிய நாடகங்கள், இலங்கை வானொலிக்கான நாடகங்கள், கூத்துக்கள் எனப் பலவற்றையும் தயாரித்தார்.
# தாவரக் குடுவை

''. **A:** Honey-gland from attractive surface of lid. **B:** Digestive gland from interior of pitcher, in pocket-like depression of epidermis, opening downwards. **C:** Traverse section same.]]  

**தாவரக் குடுவை** (*Pitcher plant*) இது ஊனுண்ணித் தாவர வகையைச் சார்ந்த இனம் ஆகும். இதனுள் பூச்சிகளைக் கவரும் வகையிலான தனிச் சிறப்பான திரவம் ஒன்று சுரக்கிறது. இதன் உள் பகுதியில் சுரக்கும் திரவத்தை உட்கொள்ள செல்லும் பூச்சிகளை இதன் மேல் பகுதியில் காணப்படும் இலையிலான பகுதி மூடிக்கொள்கிறது. இப்போது பூச்சியை இத்தாவரம் உணவாக உட்கொள்கிறது.  

## பரவல்
இத்தாவரங்கள் கிழக்காசிய நாடுகளில் வளர்கிறது.  

## குணம்
தன்னை நெருங்கி வரும் பூச்சிகளின் உடல்களை உட்கிரகித்து, மண்ணிலிருந்து பெறப்படும் நைட்ரேட் உணவூட்டத்தைச் சமன் செய்து கொள்ளவே இவ்வகைத் தாவரங்கள் இம்முறையை மேற்கொள்கின்றன.
# எர்பர்ட் மார்குசே


**எர்பர்ட் மார்குசே** (Herbert Marcuse 19 சூலை 1898–29 சூலை 1979) என்பவர் செருமானிய அமெரிக்கத் தத்துவ அறிஞர், அரசியல் சமூகத் திறனாய்வாளர் மற்றும் மார்க்சியக் கருத்தாளர் ஆவார்.  

பெர்லினில் பிறந்த எர்பர்ட் மார்குசே பெர்லின் பல்கலைக் கழகத்தில் படித்து பிரைபர்க்கில்  ஆய்வுப் பட்டம் பெற்றார். செருமனி பிரான்சு நாடுகளில் நடந்த மாணவர்களின் போராட்ட இயக்கங்களில் கலந்துகொண்டார். ப்ராங்க்பர்ட் பள்ளியில் இவர் முக்கிய மார்க்சிய சிந்தனையாளர் எனக் கருதப்படுகிறார்.  

புதிய இடதுசாரிகளின் தந்தை எனப் போற்றப்படும் எர்பர்ட் மார்குசே முதலாளியத்தையும் நவீன தொழில் நுட்பத்தையும் அதிகரித்து  வரும் பொழுதுபோக்கு பண்பாடுகளையும் விமர்சனம் செய்தார்.  

நூல்களும் கட்டுரைகளும் இவர் எழுதினார்.  சோவியத் மார்க்கியம், ஒன் டைமன்சன் மேன்,  ஈராசும் நாகரிகங்களும் என்னும் நூல்கள் அவற்றுள் சிலவாகும்.  

## மேற்கோள்
# கே. எஸ். இராமசாமி கவுண்டர்



**இராமசாமி கவுண்டர்** (K. S. Ramaswamy Gounder) (பிறப்பு: 1922 - மறைவு: 4 டிசம்பர் 2004), இந்திய தேசிய காங்கிரசு கட்சியின் சார்பாக, கோபிசெட்டிப்பாளையம் மக்களவைத் தொகுதியிலிருந்து, 1957 மற்றும் 1977-ஆம் ஆண்டுகளில் இரண்டு முறை நாடாளுமன்ற மக்களவை உறுப்பினராக தேர்ந்தெடுக்கப்பட்டவர்.  

இந்திராகாந்தி அமைச்சரவையில் உள்துறை, கல்வி மற்றும் சமூக நலத்துறை அமைச்சகங்களில் துணை அமைச்சராக பணியாற்றியவர்.  
மேலும் தமிழ்நாட்டிலிருந்து நாடாளுமன்ற மாநிலங்களவை உறுப்பினராக 1962 முதல் 1974 முடிய பணியாற்றியவர்.
# தூய சவேரியார் மேல்நிலைப் பள்ளி, பாளையங்கோட்டை


**தூய சவேரியார் மேல்நிலைப் பள்ளி** (St. Xavier's Higher Secondary School) இந்தியாவின் தமிழ்நாட்டில் திருநெல்வேலி மாவட்டத்தின் பாளையங்கோட்டை நகரத்தில் 1880-ஆம் ஆண்டில் இயேசு சபை பாதிரிமார்களால் துவக்கப்பட்டது.  

**வரலாற்று நிகழ்வுகள்****:**  

1880: புனித சவேரியார் பள்ளி தென்னகத்தின் ஆக்ஸ்போர்டு என்று அழைக்கப்படும் பாளையம்கோட்டையில் ஆரம்பிக்கப்பட்டது .  

1884: முதல் முதலாக உயர்நிலை பள்ளி இறுதி (மெட்ரிகுலேஷன் எக்ஸாம்) படிப்புக்கு மாணவர்கள் அனுப்பப்பட்டார்கள்.  

1898: பள்ளிக்கு  மாவட்ட நிர்வாகம் நிரந்தர  அங்கீகாரம் வழங்கியது  

1899: உறைவிட பள்ளியாக விரிவாக்கம் செய்யப்பட்டது, மேலும் 1903 இல் 10 மாணவர்களை கொண்டு தங்கும் விடுதி ஆரம்பிக்கப்பட்டது.  

1910: உயர் நிலைப்பள்ளி (SSLC) தொடங்கப்பட்டது.  

1917: பள்ளிக்கான புதிய கட்டிடம் திறந்து வைக்கப்பட்டது  

1922: புதிதாக கட்டப்பட்ட மாணவர் விடுதி ஆரம்பமாகியது. இது தான் இன்றைய Sacred Heart Hostel  

1935: சாரணியர் இயக்கம் தொடங்கப்பட்டது  

1940களில் பள்ளியின் பத்திரிக்கை, இலக்கிய மற்றும் விவாத கழகங்கள், தேசிய மாணவர் படை, ஹிந்தி மொழி ஆகியவை அறிமுகம் செய்யப்பட்டன.  

1950 களில் ஏழை மாணவர்களுக்கு மதிய உணவு திட்டம், ஆசிரியர்களுக்கான கூட்டுறவு மற்றும் கடன் சங்கங்கள், பொறியியல் பிரிவு  ஆகியவை ஆரம்பிக்கப்பட்டன .  

1980களில் பள்ளியின் 100 வருட நிறைவை ஒட்டி நூற்றாண்டு கட்டிடம் கட்டப்பட்டது. 1982 நம் பள்ளியின் மாணவர்கள் SSLC தேர்வில் மாநில அளவில் முதல் மதிப்பெண் பெற்றார்கள். மாணவர்களுக்காக கலை வாரம் அறிமுகம் செய்யப்பட்டது.  

1990 களில் லயோலா ஸ்டடி சென்டர், LASAC இயக்கம், மற்றும் மாணவர்களால் நடத்தப்படும் STAAR தொண்டு அமைப்பு ஆகியவை ஏழை மற்றும் கிராமப்புற பின்தங்கிய மாணவர்களின் நலனுக்காக தொடங்கப்பட்டது. அதே ஆண்டுகளில் உயிரியல் செய்முறை  மற்றும் கணினி பயிற்சிக்கூடங்கள் தொடங்கப்பட்டன.  

2000 புதிய AARUPE நிர்வாக வளாகம் திறக்கப்பட்டது.  

2011: புதிய தோட்டங்களுடன் நுழைவு வாயில்  விரிவாக்கம் செய்யப்பட்டது.
# கிரில்



**கூனிப்பொடி** அல்லது **கிரில்** என்பது ஒர் சிறு கடல் வாழ் மீன் இனம் ஆகும். கணுக்காலி தொகுதியில் ஓடுடைய இனங்கள் என்ற உட்தொகுதியை சேர்ந்தவை கிரில்கள். பார்ப்பதற்கு இறால் போன்ற தோற்றமுடையவை. இவை உணவுச் சங்கிலி அமைப்பில் மிக முக்கியமான இடத்தைப் பெறுகின்றன. இவை ஃபைடொபிளாங்டான்களையும், ஸூபிளாங்டாங்களையும் (கடல் வாழ் நுண்ணுயிரிகள்) உணவாக கொள்கின்றன. இந்த வகை கிரில்களை பென்குவின்களும் பல பெரிய மீன்களும் விரும்பி உண்ணும்.  

## பெயர்க் காரணம்
*கிரில்* என்ற பெயர் நோர்வே மொழிச் சொல்லான ** என்பதில் இருந்து வந்ததாகும். இது *சிறிய மீன் குஞ்சு* எனப் பொருள்படும்.
# அகமது படேல்



**அகமது படேல்** (Ahmed Patel) (பிறப்பு: 21 ஆகஸ்டு 1949; இறப்பு 25 நவம்பர் 2020) இந்தியாவின் குஜராத் மாநிலத்தின் பரூச் நகரத்தைச் சார்ந்த இந்திய தேசிய காங்கிரசு கட்சித் தலைவர்களில் ஒருவர். 2001 முதல் சோனியா காந்தியின் அரசியல் ஆலோசகராக உள்ளார். 2004 மற்றும் 2009 இந்தியப் பொதுத் தேர்தல்களில் காங்கிரசு கட்சியின் வெற்றிக்காகப் பாடுபபட்டவர்.  

அகமது படேல் குஜராத் மாநிலத்திலிருந்து 7 முறை இந்திய நாடாளுமன்ற உறுப்பினராகத் தேர்ந்தெடுக்கப்ப்பட்டவர். அதில் மூன்று முறை மக்களவைக்கும் நான்கு முறை மாநிலங்களவைக்கும் தேர்ந்தெடுக்கப்பட்டவர்.
# ரிவாத் மக்கள்



**ரிவாத் மக்கள்** (Riwat) பாகிஸ்தான் பஞ்சாப் மாநிலத்தில், வடமேற்கு எல்லைப்புற மாகாணம் மற்றும் இந்தியாவின் காஷ்மீர் சந்திக்கும் மலைப்பகுதியில் அமைந்த ரவாத் எனுமிடத்தில் 19 இலட்சம் (1.9 மில்லியன்) ஆண்டுகளுக்கு முன்னர் வாழ்ந்த கீழ் பழைய கற்கால மனிதர்களை குறிப்பிடுகிறது.  

19 இலட்சம் ஆண்டுகளுக்கு முன்னர் ஆப்பிரிக்காவிலிருந்து குடிபெயர்ந்து பாகிஸ்தானின் ரவாத் பகுதியில் வாழ்ந்தாக கருதப்படும் ரிவாத் மக்களைப் பற்றிய குறிப்புகள், 1983-இல் தொல்லியல் அகழ்வாராய்ச்சியாளர்களால் கண்டு பிடிக்கப்பட்டது. இத்தொல்லியல் களங்களின் காலம் குறித்த ஆய்வுகள் தொடர்ந்து செய்யப்பட்டு வருகின்றன.  

1983 ஆம் ஆண்டில் இப்பகுதியில் வாழ்ந்த ரிவாத் மக்கள் பயன்படுத்தியதாகப் கருதப்படும் படிகக் கல்லால் ஆன கைவினை பொருட்கள் கிடைத்துள்ளது. மேலும் ரிவாத் அகழ்வாராய்ச்சிப் பகுதி எண் 55-இல், 45,000 ஆண்டுகளுக்கு முன்னர் மக்கள் வாழ்ந்த பகுதி கண்டுபிடிக்கப்பட்டுள்ளது.
# ஸ்ரீவைஷ்ணவம்



**ஸ்ரீவைஷ்ணவ மரபு** அல்லது **ஸ்ரீவைஷ்ணவம்** (*Sri Vaishnav Sampradaya / Sri Vaishnavism*) இந்து சமயத்தின் பெரும் பிரிவுகளில் ஒன்றான வைணவத்தின் ஒரு கிளையாகும். ஸ்ரீவைஷ்ண சம்பிரதாயத்தில் **ஸ்ரீ** எனப்படும் இலக்குமியை, திருமாலுக்கு இணையாக கருதி வழிபடுவர். பக்தர்களின் கோரிக்கைகள், இலக்குமி வழியாக திருமாலிடம் சென்றால் எளிதில் நிறைவேறும் என்பது ஸ்ரீவைஷ்ணவர்களின் நம்பிக்கை ஆகும்.  

மேலும் தங்களை இராமானுஜரின் சம்பந்தம் உடையவர்கள் என்பதற்கு அடையாளமாக பஞ்ச சம்ஸ்காரம் எனும் தீட்சை எடுத்துக் கொள்ளும் ஸ்ரீவைஷ்ணவர்கள் தங்கள் முன் தோள்பட்டையில் சங்கு மற்றும் சக்கர சின்னங்களை முத்திரையிட்டுக் கொண்டு, உடலில் 12 இடங்களில் திருமண் காப்பு இட்டுக் கொள்வதுடன், தங்களை அடியேன் **இராமானுஜ தாசன்** என்று மற்றவர்களிடம் அடையாளப்படுத்திக் கொள்வதுடன், விஷ்ணுவின் ஆயிரம் பெயர்களில் ஒன்றைச் சூட்டிக் கொள்வர். பெண்கள் பஞ்ச சம்ஸ்கார தீட்சையின்போது இலக்குமியின் திருப்பெயர்களில் ஒன்றைச் சூட்டிக் கொள்வர்.  

ஸ்ரீவைஷ்ணவ சம்பிரதாயத்தில், சமசுகிருத வேதங்களும், ராமானுஜரால் வழங்கப்பட்ட ஸ்ரீ பாஷ்யம் மற்றும் ஆழ்வார்கள் பாடிய பாசுரங்களையும் முக்கிய நூல்களாக போற்றப்படுகிறது.  

மேலும் இராமானுஜரின் விசிட்டாத்துவைத தத்துவத்தை ஸ்ரீவைஷ்ண மரபு கடைப்பிடிக்கிறது. இலக்குமியுடன் கூடிய திருமால் மீதான் பக்தி, இலக்குமியுடன் கூடிய திருமால் விக்கிரக ஆராதனைகள், அர்ச்சனைகள், பாகவத தருமம், சத்சங்கம், நாம ஜெபம், நாம கீர்த்தனைகள், ஹரி கதாகாலட்சேபங்கள் செய்தல் ஸ்ரீவைஷ்ணவ சம்பிரதாயங்கள் ஆகும்.  

ஸ்ரீவைஷ்ணவர்கள் பஞ்ச சம்ஸ்காரம் செய்து கொள்வது வைகுந்தப் பிராப்தி எனும் மோட்சத்திற்கு வழிவகுக்கும் என கருதுகின்றனர்.  

ஸ்ரீவைஷ்ணவ சம்பிரதாயம் தமிழ்நாடு, ஆந்திரா மற்றும் மைசூர் பகுதிகளில் கடைப்பிடிக்கப்படுகிறது.  

## ஸ்ரீவைஷ்ணவப் பிரிவுகள்
வேதாந்த தேசிகர் காலத்திற்குப் பின்னர் பெருமாள் கோயில் பூஜைகள், சுவாமி வீதி உலா மற்றும் திருவிழாக்களில், தமிழ் வேதமான நாலாயிர திவ்யப் பிரபந்தப் பாடல்களை இசைப்பது தொடர்பாக பிணக்குகள் எழுந்தன. ஆழ்வார்களின் பாடல்கள் பெருமாள் கோயில் கருவறைகளில் இசைக்கக்கூடாது எனக் கருதியதால், ஸ்ரீவைஷ்ணவம் வடகலை, தென்கலை என இரண்டாகப் பிரிந்தது. தென் கலை பிரிவு ஸ்ரீவைஷ்ணவர்கள் தமிழ் வேதமாக கருதப்படும் நாலாயிர திவ்யப் பிரபந்தப் பாடல்களை பெருமாள் கோயில்களில் இசைக்கும் வழக்கம் கொண்டவர்கள்.  

## ஸ்ரீவைஷ்ணவ ஆச்சாரியர்கள்
- நாதமுனிகள்
- ஆளவந்தார்
- இராமானுசர்
- முதலியாண்டான்
- பிள்ளை லோகாச்சாரியர்
- வேதாந்த தேசிகர்
- மணவாள மாமுனிகள்

## ஸ்ரீவைஷ்ணவத் தலங்களும், மடங்களும்
1. திருவரங்கம்
1. திருமலை – திருப்பதி
1. காஞ்சிபுரம்
1. மேல்கோட்டை, கர்நாடகா
1. திருப்பெரும்புதூர் (இராமானுசர் பிறந்த ஊர்)
1. அகோபில மடம், அகோபிலம், ஆந்திரப் பிரதேசம்
1. வானமாமலை மடம், வானமாமலை, திருநெல்வேலி

## இதனயும் காண்க
- பஞ்ச சம்ஸ்காரம்
- பாஞ்சராத்திரம்
- வைகானசம்
# ஆசியாவில் இனவாதம்



**ஆசியாவில் இனவாதம்** *(Racism in Asia)* உலகில் எங்கும் நிலவும் அதே காரணங்களால் நிலவுகிறது. பொதுவாக, ஆசிய நாடுகளில் இனவாதம் அண்மையிலோ ஆயிரமாண்டுகளுக்கு முன்போ ஏற்பட்ட வரலாற்று நிகழ்வுகளால் தொடர்ந்து நிலவுகிறது.  

பாக்கித்தான் மக்களுக்கு வங்கதேச மக்களின்பால் இனவாத உணர்வு நிலவுகிறது. இப்போராட்டம் இந்தியாவில் இருந்து மேற்கு பாக்கித்தானும் கிழக்கு பாக்கித்தானும் பிரிந்ததில் இருந்தே காணப்படுகிறது. இது இன்றைய பாக்கித்தானியர் ஒருங்கிணைந்த பாக்கித்தானின் அரசு அதிகாரத்தை ஏற்றதில் இர்ந்தே உருவாகியது. 1971 நாட்டு விடுதலைக்கு முந்தைய பாக்கித்தான அரசின் அரசியல், பொருளியல், மொழியியல், இனக்குழு பாகுபாட்டு உணர்வாலும் வங்கதேச விடுதலைப் போராட்ட்த்தின்போது பாக்கித்தானப் படை வங்காளிகள் மீது ஏவிய வன்கொடுமைகளாலும் , சிலர் பாக்கித்தானைச் சார்ந்த எதையுமே எதிர்க்கலாயினர். 1971 இல் நடந்த விடுதலைப் போரில் மூன்று மில்லியன் வங்கதேசத்தினர் பாக்கித்தானப் படைகளால் கொல்லப்பட்டனர். வங்கதேச அரசு இந்த வன்கொட்ய்மைகளுக்காக பாக்கித்தானின் அரசும் அதன் தலைவரும் மன்னிப்பு கோரவேண்டும் என்றும் போரில் நடந்த கிழக்குப் பாக்கித்தான மக்கள் படுகொலைக்குக் காரணமான அரசியல், படைதலைவர்கள் மீது நடவடிக்கை எடுத்து தண்டனை வழங்க வேண்டும் என்றும் கேட்டுவருகிறது. பாக்கித்தான் அரசு இந்தக் கோரிக்கையை இன்றுவரை புறக்கணித்தே வருகிறது.  

கம்போடியாவில் வரலாற்றிலேயே மிகப்பெரிய இனப்படுகோலை நடந்தேறியது. போல்போத்தால் தலைமைதாங்கி நட்த்தப்பட்ட கேமர் உரூசில் சீன இனகுழுவினரும் பிற அயல்நாட்டவரும் கம்போடியாவில் படுகொலை செய்யப்பட்டனர். வியட்நாம் போருக்கு முன்பு கம்போடியாவின் அரசியலில் சீனா தலையிட்டதால் இப்போராட்டம் வெடித்தது. இசுரவேலில், இனவாதம் யூத இசுரவேலருக்கும் முசுலிம், கிறித்தவப் பாலத்தீனருக்கும் இடையில் இனவாதப் போராட்டம் நிலவுகிறது. இசுரவேல் நாட்டை உருவாக்கியதால் ஏற்பட்ட இசுரவேல்- பாலத்தீனப் போராட்டத்தால் இனவாதம் வெடித்துக் கிளம்பிற்றுl.  

ஒட்டுமொத்தத்தில், ஆசியாவில் ஆயிரமாண்டுகளாக நிலவும் இனக்குழுப் போராட்டச் சிக்கல்களால் இனவாதம் தொடர்கிறது.  

## வங்கதேசம்

## புரூனே
புரூனே சட்டம் மலாய் இனக்குழுவைப் பாகுபடுத்திப் பார்க்கிறது. மலாய் இனக்குழு மேட்டிமை வாத்த்தைப் பின்பற்றுகிறது.  

## மியான்யன்மார்

## சீனா
முதன்மைக்கட்டுரை: சீனாவில் இனவாதம் சீனமையவாதம் ஃஏன் மேட்டிமைவாதம், சீனாவில் இனக்குழுச் சிக்கல்கள்  

## இந்தியா
மேலும் காண்க இந்தியாவில் இனக்குழு உறவுகள், ஆரிய இனம்#பிரித்தானிய அரசு]], பிரித்தானிய அரசில் ஆரிய மேட்டிமைவாதம்  

## இந்தோனேசியா
மேலும் காண்க 1998 மே யகார்த்தா கிளர்ச்சிகள், இந்தோனேசியாவின் சீன எதிர்ப்புச் சட்டம்  

## உருசியா
முதன்மைக்கட்டுரை: உருசியாவில் இனவாதம்  
மேலும் காண்க|உருசியத் தாராளவாத மக்களாட்சிக் கட்சி|சோவியத் ஒன்றியத்தில் யூதர் வரலாறு|உருசியாவில் யூதர் வரலாறு}}  

## தைவான்
சீனக்குடியரசின் தேசியச் சட்டம் எந்த புலம்பெயர்ந்தோருக்கு குடியுரிமை வழங்குவது என முடிவு செய்யும் முறைகளை எதிர்த்து கடுமையாக விமர்சனம் செய்யப்படுகிறது .  

## தாய்லாந்து
முதன்மைக்கட்டுரை: தாய்லாந்தில் இனவாதம்  

## வியட்நாம்
சீன-வியட்நாம் போரால் கோவா இனக்குழு மக்கள் பாகுபடுத்தப்பட்டதால் வியட்நாமில் வாழ்ந்த கோவா மக்கள் நாட்டை விட்டு புலம்பெயர நேர்ந்தது. பலர் ஓடக்காரர்களாக வெளியேறினர். 1978-79 இல் ஏறத்தாழ 450,000 சீன இனக்குழு மக்கள் வியட்நாமை விட்டு ஓடங்களில் அரசின் உதவியுடனோ அல்லது சீன எல்லைக்கு விரட்டப்பட்டோ வெளியேறினர்.
# விஜய்குமார் மல்கோத்திரா



**விஜய்குமார் மல்கோத்திரா** (பிறப்பு: 3 டிசம்பர் 1931), தில்லிப் பகுதி பாரதிய ஜனதா கட்சியின் அரசியல்வாதி ஆவார். தில்லி சதர் மக்களவைத் தொகுதி, தெற்கு தில்லி மக்களவைத் தொகுதியிலிருந்து 6, 9 மற்றும் 14வது இந்திய நாடாளுமன்ற மக்களவை உறுப்பினராக 3 முறை தேர்ந்தெடுக்கப்பட்டவர்.  
இரண்டு முறை தில்லி சட்ட மன்ற உறுப்பினராகத் தேர்ந்தெடுக்கப்பட்டவர். 2008-இல் தில்லி சட்டமன்ற எதிர்கட்சித் தலைவராக பணியாற்றியவர்.  
1967-இல் தில்லி மாநகராட்சி மேயராக பணியாற்றியவர்.
# வார்ப்புரு:Oiint/doc


This template is used to include the double closed integral, usually in a mathematical formula. It overcomes a limitation of the which cannot display this symbol without clumsy workarounds.  

## Arguments

- **preintegral** the text or formula immediately before the integral
- **intsubscpt** the subscript below the integral
- **integrand** the text or formula immediately after the formula

All parameters are optional.  

## Examples

;Two of Maxwell's equations, e.g. the Maxwell–Faraday equation and Ampère's circuital law (with Maxwell's addition).  

<pre></pre>  

:  

<pre></pre>  

:{\partial t} \ )\! \cdot {\rm d}\bold{S}</math>  
}}
# டிரக்கியோடோமி



**டிரக்கியோடோமி** (tracheotomy) என்பது நுரையீரல் அழற்சி மற்றும் மூச்சுக்குழல் அழற்சியால், மூச்சு குழல் சேதமடைவதால் மூச்சுத் திணறல் உள்ளவர்களுக்கு இறுதி கட்ட முயற்சியாக செய்யப்படும் அறுவையுடன் கூடிய மருத்துவ சிகிச்சை முறையாகும்.  

டிரக்கியோடோமி சிகிச்சையின் போது தொண்டையின் நடு பகுதியில் துளையிட்டு, அதற்குள் இரப்பர் குழலை நுழைத்து நுரையீரலுக்கு நேரடியாக பிராணவாயுவை கொண்டு சேர்க்கும் சிகிச்சை முறை ஆகும்.  

நோயாளி எளிதாக மூச்சு விடும் சூழல் இருப்பின் தொண்டையில் பொருத்தப் பட்ட இரப்பர் குழாயை எடுத்து விட்டு தையல் போட்டுவிடுவார்கள்.
# மார்கரட் ஆல்வா



**மார்கரட் அல்வா** (Margaret Alva) (பிறப்பு:14 ஏப்ரல் 1942) இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவரது கணவர் மற்றும் மாமியார் *வயலட் அல்வா* அகியோர் காங்கிரசு கட்சியின் தலைவர்கள் ஆவார். 2022ஆம் ஆண்டு குடியரசுத் துணைத் தலைவர் தேர்தல் போட்டியில் மதசார்பற்ற தேசிய முற்போக்கு கூட்டணி வேட்பாளராக அறிவிக்கப்பட்டார்.  

## அரசியல்
### கட்சிப் பதவிகள்
1975 முதல் 1977 முடிய கர்நாடகா மாநில இந்திய தேசிய காங்கிரசு கட்சியின் இணைச் செயலராகவும், 1978 முதல் 1980 முடிய கர்நாடகா மாநில பொதுச்செயலராகவும் பதவியில் இருந்தவர். இவரது மாமியார் வயலெட் அல்வா, இந்திய நாடாளுமன்ற மாநிலங்களவையின் துணைத் தலைவராக செயல்பட்டவர்.  
2004 - 2009 ஆண்டுகளிடையே இந்திய தேசிய காங்கிரஸ் கட்சியின் அகில இந்தியப் பொதுச் செயலராக பணியாற்றியவர்.  

### நாடாளுமன்றப் பதவிகள்
மார்கரட் ஆல்வா மாநிலங்களவையின் உறுப்பினர் பதவிக்கு 1974, 1980, 1986, 1992 ஆகிய ஆண்டுகளில் நான்கு முறை காங்கிரஸ் கட்சியின் சார்பாக தேர்ந்தெடுக்கப்பட்டவர். மாநிலங்களவைத் துணைத் தலைவராகவும், நாடாளுமன்ற விவகாரத் துறை, இளைஞர் நலம் மற்றும் விளையாட்டு அமைச்சகத்தில் ராஜங்க அமைச்சராகவும் பணியாற்றியவர்.  

ராஜீவ் காந்தி அமைச்சரவையில் மனித வள மேம்பாட்டுத் துறையில் கேபினட் தகுதி பெற்ற அமைச்சராக பதவியில் இருந்தவர்.  

1999-இல் 13ஆவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  

### ஆளுநர் பதவியில்
மார்கரட் அல்வா 06 ஆகஸ்டு 2009 5 முதல் ஆகஸ்டு 2014 முடிய உத்தராகண்ட், இராஜஸ்தான், குஜராத், கோவா ஆகிய மாநிலங்களில் ஆளுநராக பதவி வகித்தவர்.
# அனைத்திந்திய சாதுக்கள் கூட்டமைப்பு

**அனைத்திந்திய சாதுக்கள் கூட்டமைப்பு அல்லது அகில பாரத அக்காரா பரிசத்** (Akhil Bharatiya Akhara Parishad|**ABAP**) இந்தியாவில் வாழும் இந்து சமய சாதுக்களின் உயர்நிலை கூட்டமைப்பாகும்.  
இக்கூட்டமைப்பில் 14 சாது சங்கங்கள் இணைந்துள்ளது. அவற்றுள் ராம ஜென்ம பூமி தொடர்பான *நிர்மோகி அக்காராவும்* மற்றும் *ஸ்ரீதத்தாத்திரேயர் அக்காரவும்* முக்கிய சாதுக்களின் சங்கங்கள் ஆகும்.  

## அமைப்பு
**அக்காரா** எனும் இந்தி மொழிச் சொல்லிற்கு *மல்யுத்த வளையம்* அல்லது *வாதப் போரிடும் இடம்* எனப் பொருள்படும்.இச்சாதுக்களின் கூட்டமைபான அக்காராவில், பெரும்பான்மையாக சைவ சமயம் மற்றும் வைணவ சமயம் தொடர்பான சாதுக்களின் குழுக்களை கொண்டுள்ளது.  

## வரலாறு
*மகாநிர்வாணி*, *நிரஞ்சனி*, *ஜுனா*, *அடல்*, *அவஹான்*, *அக்னி* மற்றும் *ஆனந்த அக்காரா* ஆகிய தசநாமி சாதுக்கள், ஆதிசங்கரர் காலத்தில் உருவானதாக கருதப்படுகிறது.  
கும்ப மேளாக்களின் போது அக்காரா கூட்டமைப்பின் பங்களிப்பு அளப்பரியதாகும். இந்து சமய மக்களை பிறரிடமிருந்து காப்பதற்கு, கி பி 1565-இல் மதுசூதன சரஸ்வதி என்பவர் ஆயுதம் தாங்கிய சாதுக்களின் அமைப்பை உருவாக்கினார்.
# எஸ். ஜே. இம்மானுவேல்


**எஸ். ஜே. இம்மானுவேல் அடிகளார்** (*S. J. Emmanuel*, பிறப்பு: 1934) இலங்கைத் தமிழ் கத்தோலிக்க குருவானவரும், மனித உரிமைச் செயற்பாட்டாளரும் ஆவார். இவர் யாழ்ப்பாண மறைமாவட்டத்தின் முன்னாள் குரு முதல்வரும், யாழ்ப்பாணம் புனித சவேரியார் உயர் குருத்துவக் கல்லூரியின் முன்னாள் அதிபரும், , உலகத் தமிழ்ப் பேரவை என்ற புலம்பெயர் ஈழத்தமிழர் அமைப்பின் தலைவரும் ஆவார்.  

## ஆரம்ப வாழ்க்கையும் கல்வியும்
இம்மானுவேல் அடிகள் யாழ்ப்பாணத்தில் 1934 ஆம் ஆண்டில் பிறந்தார். யாழ்ப்பாணம் சம்பத்தரிசியார் கல்லூரியில் பாடசாலைக் கல்வியைக் கற்றார். பின்னர் 1958 இல் இலங்கைப் பல்கலைக்கழகத்தின் கொழும்பு வளாகத்தில் பயின்று அறிவியலில் இளங்கலைப் பட்டம் பெற்றார். சிறிது காலம் ஆசிரியராகவும், ஊடகவியலாளராகவும் பணியாற்றிய பின்னர் குருத்துவ வாழ்வைத் தெரிவு செய்யும் பொருட்டு உரோமை நகரில் ஊர்பாணியா மறைப் பல்கலைக்கழகத்தில் மெய்யியல், இறையியல் ஆகிய துறைகளில் பயின்று பட்டம் பெற்றார். இங்கு பணியாற்றிக் கொண்டிருந்த போது அவர் இலங்கைத் தமிழரின் உரிமைகளை வென்றெடுக்கும் பணிகளையும் பன்னாட்டு அரங்கில் முன்னெடுத்து வந்தார்.
# கிரண்டுமான் ஆல்டிகைடு தொகுப்பு வினை

**கிரண்டுமான் ஆல்டிகைடு தொகுப்பு வினை** *(Grundmann aldehyde synthesis)* அசைல் ஆலைடில் இருந்து ஓர் ஆல்டிகைடு தயாரிக்கின்ற வேதி வினையாகும்  

ரோசன்மண்ட் குறைத்தல் வினை மற்றும் டையசோ பியூட்டைல் அலுமினியம் ஐதரைடு வினைகள் ஒரே மாதிரியான உருமாற்றங்களை நிறைவேற்றுகின்றன. தற்பொழுது இவ்வகையான செயல்முறைகள் பயன்பாட்டில் இல்லாமல் வழக்கொழிந்து விட்டன.
# இந்திய எரிமலைகளின் பட்டியல்

**இந்திய எரிமலைகளின் பட்டியல்** (*List of volcanoes in India*) இது, நான்கிணைய செயலிலுள்ள மற்றும் செயலற்று அல்லது அழிந்துவிட்ட இந்திய எரிமலைகள் கொண்ட பட்டியலாகும்.  

| பெயர் | உயரம் | அமைவிடம் | கடந்த வெடிப்பு | வகை |  |
| --- | --- | --- | --- | --- | --- |
| மீட்டர்கள் | அடி | ஆள்கூறுகள் | மாநிலம் |  |  |
| பாரன் தீவு | 354 | 1161 | அந்தமான் தீவுகள் | தற்போது செயலில் | சுழல்வடிவ எரிமலை |
| நர்க்கொண்டம் தீவு | 710 | 2329 | அந்தமான் தீவுகள் | 560 kyrs BP | சுழல்வடிவ எரிமலை |
| தக்காண பொறிகள் | -- | -- | மகாராட்டிரம் | 66 mya | -- |
| பரட்டாங்கு | -- | -- | அந்தமான் தீவுகள் | -- | புதைசேற்று எரிமலை |
| தினோதர் குன்றுகள் | 386 | 1266.4 | குசராத்து | -- | அழிந்தவை |
| தோசி மலை | 540 | 1800 | அரியானா | -- | அழிந்தவை |

## படிமக் காட்சிகள்

## இவற்றையும் காண்க
- எரிமலைகளின் பட்டியல்கள்

## சான்றாதாரங்கள்
# நன்னூற்காண்டிகையுரை (கூழங்கைத் தம்பிரான்)

**நன்னூற்காண்டிகையுரை** என்பது கூழங்கைத் தம்பிரான் ஆல் 18ம் நூற்றாண்டில் எழுதப்பட்ட நன்னூலுக்கான உரை ஆகும். நீண்டகாலமாக கிடைக்காமல் இருந்த இந்த நூல் 1980 காலப்பகுதியில் பிரித்தானிய நூலகத்தில் கையெழுத்துப் பிரதியாக பேராசிரியர் அ. தாமோதரன் அவர்களால் கண்டெடுக்கப்பட்டு, யேர்மனியின் ஹைடெல்பர்க் பல்கலைக்கழக ஆதரவுடன் அவரால் பதிப்பிக்கப்பட்டது. ஈழத்து உரைமரபில் கிடைக்கப்பெற்ற முதல் படைப்புகளில் ஒன்றாக இந்த உரை கருதப்படுகின்றது.  

இந்த உரை நூல் நன்னூலுக்கு முதல் உரை நூலாகக் கருதப்படும், மயிலைநாதர் உரையை எளிமைப்படுத்தி அமைந்துள்ளது. இந்த உரை கூழங்கைத் தம்பிரான் ஆல் உரைக்கப்பெற்று, அவரது மாணவர் ஒருவரால் எழுதப்பட்டு இருக்கலாம் என்று பதிப்பாசிரியர் அ. தாமோதரன் அவர்களும், நூலின் மதிப்புரை ஆசிரியர் ஆ. சிவலிங்கனார் அவர்களும் ஊகிக்கின்றனர்.
# சிவஞான சித்தியார் உரை (ஈழத்து ஞானப்பிரகாசர்)

**சிவஞான சித்தியார் உரை** என்பது சிவஞான சித்தியார் நூலுக்கு 17 ஆம் நூற்றாண்டில் ஈழத்து ஞானப்பிரகாசர் என்று தமிழ்நாட்டில் அறியப்பட்ட புலவரால் எழுதப்பட்ட உரைநூல் ஆகும். இந்த நூலின் ஆசிரியர் ஈழத்தில் திருநெல்வேலியில் பிறந்தார். போர்த்துக்கேயரின் சமய அடக்குமுறையிலிருந்து தப்புவதற்காக இந்தியா சென்றார். இவர் வட இந்தியா சென்று வடமொழியும் பிற சாத்திரங்களும் கற்று, பின்னர் தமிழ்நாடு வந்து இந்த நூலை இயற்றினார்.  

ஈழத்து உரைமரபிற்கு இந்த நூல் ஒரு முக்கிய மூலமாக காலநிதி எஸ். சிவலிங்கராஜா தமது ஈழத்து தமிழ் உரைமரபு என்ற ஆய்வு நூலில் குறிப்பிடுகிறார். இந்த நூலின் உரை பின்னாள் உரையாசிரியர்களினால் விமர்சனங்களுக்கு உட்படுத்தப்பட்ட ஒன்றாகும்.
# கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்

**கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்** என்பது சங்க காலம் தொடக்கம், தற்போது விரிவான இலக்கியச் சான்றுகள் கிடைக்கும் 13 ஆம் நூற்றாண்டு வரையான காலப்பகுதியைச் சார்ந்த ஈழத்து தமிழ் இலக்கியம் ஆகும். ஈழத்து இலக்கிய பாகுபாட்டில் இக் காலத்தின் தொடக்கப் பகுதியை சங்ககாலம் அல்லது மகாவம்ச அரசர் காலம் என்பர். இக்காலப்பகுதியைச் சார்ந்த முழுமையான இலக்கியப் படைப்புக்கள் கிடைப்பெறவில்லை. பிற தமிழ்/சிங்கள இலக்கியங்களில் இடம்பெறும் குறிப்புகள், பதிகங்கள், பாடல்கள், சிங்கள/பாளி இலக்கியங்களில் இடம்பெறும் தமிழ் மொழியின் தாக்கங்கள், வாய்மொழி/நாட்டார் இலக்கியம், வரலாற்று ஆவணங்கள், கல்வெட்டுக்கள் மற்றும் சாசனங்களைக் கொண்டு ஆய்வாளர்கள் மீட்டுருவாக்க முயற்சிகளைச் செய்துள்ளார்கள்.  

விரிவான சிங்கள இலக்கிய சான்றுகள் கிபி 12 நூற்றாண்டிலேயே கிடைக்கத் தொடங்குகின்றது. இந்தக் காலத்துக்கு முந்திய படைப்புக்கள் அந்நியர் படைப்யெடுப்புக்களினால் அழிந்திருக்கலாம் என்று கூறப்படுகின்றது. இதே போன்ற காரணங்களால் தமிழ் இலக்கியங்களும் அழிந்திருக்கலாம் என்று ஆ. வேலுப்பிள்ளை தனது ஆய்வில் சுட்டுகிறார்.===  
<poem>  
போதி நிழலமர்ந்த புண்ணியன்போ லெவ்வுயிர்க்குந்  
தீதி வருள்சுரக்குஞ் சிந்தையா – னாதி  
வருதன்மங் குன்றாத மாதவன்மாக் கோதை  
யொருதர்ம பாலனுளன்.  
</poem>  

### கிபி 7 ஆம் நூற்றாண்டு - சம்பந்தரின் திருக்கேதீச்சரம் பதிகம்
<poem>  
தென்னிலங்கையர் குலபதி மலைநலிந் தெடுத்தவன் முடிதிண்தோள்  
தன்னலங்கெட அடர்த்து அவற்கருள் செய்ததலைவனார் கடல்வாயப்  
பொன்னிலங்கிய முத்துமா மணிகளும் பொருந்திய மாதோட்டத்  
துன்னியன்பொடு அடியவ ரிறைஞ்சுகே தீச்சரத் துள்ளாரே  
</poem>
# வொயிட்டிங் வினை

**வொயிட்டிங் வினை** அல்லது **வைட்டிங் வினை** (*Whiting reaction*) என்பது புரோபார்கைல் டையாலை இலித்தியம் அலுமினியம் ஐதரைடைப் பயன்படுத்தி ஒரு டையீனாக மாற்றும் கரிம வேதியியல் வினையாகும்  

பெகாபெண்டாயீன் தயாரிக்கும் தொகுப்பு வினையில் இந்தக் கரிம ஒடுக்க வினை பயன்படுத்தப்படுகிறது.  

.
# நவிண்டில் சிவகாமி அம்மன் கோவில்



**நவிண்டில் சிவகாமி அம்மன் ஆலயம்** என்பது இலங்கை யாழ் மாவட்டத்தில் **வடமராட்சி** எனும் பிரதேசத்தில் நவிண்டில் எனும் ஊரில் உள்ள பிரபலமான ஓர் அம்மன் ஆலயம் ஆகும். இவ்வாலயத்தின் மூல மூர்த்தியாக சிவகாமி அம்மன் உள்ளது.  

## அமைவிடம்
யாழ்ப்பாணத்தின் வடமராட்சிப் பகுதியில் நவிண்டில் எனும் சிறிய கிராமத்தில் சிவகாமி அம்மன் கோவில் அமைந்துள்ளது. சிறிய கிராமத்தில் அமைந்திருந்தாலும் அம்மனின் அற்புதங்கள் அனைவராலும் அறியப்படடவை. பருத்தித்துறையில் இருந்து உடுப்பிட்டியிணை அடையும் வழியில் நவிண்டில் எனும் ஊரில் அற்புதங்கள் புரிந்தவண்ணம் அம்மன் அருள்பாலித்துள்ளார்.  

## ஆலய வரலாறு
நவிண்டில் கிராமத்தை சுற்றியுள்ள மக்களுக்கு உள்ள ஒரு ஆலயம் சிவகாமி அம்மன் ஆலயம் ஆகும். ஆரம்பகாலத்தில் சிறிய கொட்டகையில் அம்மனின் சூலம் வைத்து வாய் கட்டி பூஜைகள் இடம்பெற்றது. முருகப்பா என்பவர் ஆரம்ப காலத்தில் ஆலய பணிகளை செய்து வந்தார். அந்த சூலம் அமையப்பெற்ற இடம் ஆனது ஆலயத்திற்கு சொந்தமான இடத்தில் அல்ல. ஆலயத்திற்கு என்று சொந்தமான காணி ஆரம்ப காலத்தில் வாங்கப்படவில்லை. அந்த இடத்தில் வைத்து ஊர் மக்கள் வழிபாடு செய்து வந்தனர். 1960 ஆம் ஆண்டில் இளையதம்பி அவர்கள் தலைவராக பொறுப்பேற்று ஆலய பணிகளை சிறப்பாக செய்து வந்தார். ஆலய தலைவர் அந்த காணியை வாங்குவதற்கு காணி உரிமையாளர்களிடம் சென்று கேட்ட போது அவர்கள் முதலில் மறுப்பு தெரிவிர்த்தார்கள். பின்னர் பல இன்னல்களுக்கு மத்தியில் அந்த காணியை ஆலயத்திற்கு என்று சொந்தமாக வாங்கி ஆலய வழிபாடுகள் இடம்பெற்று வந்தது. தென்மராட்சியில் எழுதுமட்டுவாள் எனும் கிராமத்தில் மண் அகழ்வு செய்த போது அங்கே ஒரு அம்மன் சிலை கண்டெடுக்கப்பட்ட்து. அங்கிருந்து அந்த சிலையை எடுத்து வந்து மக்கள் வழிபாடு செய்து வந்தனர். அனைவராலும் தாயார் கோவில் என அழைக்கப்பட்டு அந்த தாயார் அருள்புரிந்தார். பின்னர் கோவிலில் கட்டட வேலைகள் இடம்பெறத்தொடங்கின.ஆலய திருப்பணி வேலைகளுக்கு அந்த ஊர் மக்களும், ஊரிலிருந்து வெளிநாடுகளில் வசிக்கும் மக்களும் உதவிகளை செய்து வந்தனர். 1999 ஆம் ஆண்டு முதல் கும்பாபிஷேகம் நடைபெற்றது. அதன் பின்னரும் ஆலயத்தில் நிர்மாண வேலைகள் நடைபெற்று வந்தன. 14 ஆண்டுகளின் பின் 2013 ஆம் ஆண்டு கும்பாபிஷேகம் நடைபெற்று திருவிழாவும் நடைபெற்றது. ஆலயத்தில் திருத்த பணிகள் இன்றும் இடம்பெற்ற வண்ணம் உள்ளது.ஒவ்வொரு வருட தைப்பூச நாளில் சங்காபிஷேக நிகழ்வு இடம்பெற்று வருகிறது.  
2016 ஆம் ஆண்டு வெளிநாட்டில் வசிக்கும் இளைஞர்களினால் அம்மனின் பாடல்கள் அடங்கிய இறுவட்டு ஒன்று வெளியிடப்பட்டது.  
## திருவிழாக்கள்
ஆடி மாதத்தில் அம்மனுக்கே உரித்தான நாளான ஆடிப்பூர நாளில் தீர்த்த உற்சவம் நிகழக்கூடிய வகையில் 10 நாட்கள் திருவிழா நடைபெறும். ஆடிப்பூர நாளில் அம்மனுக்கு விசேட பூஜைகள் அம்மன் ஆலயங்களில் இடம்பெறும்.அம்மனுக்கென்றே உரித்தான கேதாரகெளரி, வரலட்சுமி விரதங்கள் விசேடமாக இடம்பெறும்.நவராத்திரி, திருவெம்பாவை பூஜைகளும் இடம்பெறும்  

## வெளியிணைப்புகள்
https://m.facebook.com/sivakaamiamman  

## படங்கள்
# கால்வாய்களின் பட்டியல்கள்



**கால்வாய்களின் பட்டியல்கள்** (*Lists of canals*) இந்த கால்வாய்களின் பட்டியல்கள் ஒரு திட்டங்களில் உள்ளது. மேலும், கால்வாய்கள் மற்றும் வழித்தடங்கள், தண்ணீருக்காக மனிதனால் உருவாக்கப்பட்ட தடங்களாகும். உலகளவில் இரு 'கால்வாய்கள்' போல வட்டார மொழியில் குறிப்பிடப்பட்டுள்ளன. ஒரு வடிகால் பிளவுகளை கடந்து ஒரு கால்வாய் வெட்டுக்களின் போது அவைகளுக்கு இடையே பிரதானமாகவும் இதற்கு முரணாகவும், ஊடுருவும் ஓர் ஆற்றிற்கு இணையாக அதன் வடிகால் பிரிக்கப்பட்டுள்ளது.  

## கால்வாய்கள்

### 

### 

### 

### 

### 

### 

### 

### 

### 

### 

###
# தென்னாசிய ஆற்று ஓங்கில்



**தென்னாசிய ஆற்று ஓங்கில்** (*Platanista gangetica*) என்பது நன்னீரில் வாழும் ஓங்கில் இனமாகும். இது இந்தியா, வங்களாதேசம், நேபாளம் மற்றும் பாகிஸ்தான் ஆகிய நாடுகளில் பொதுவாக காணப்படுகிறது, இதனை மேலும் இரு கிளை இனங்களாக பிரிக்கலாம், கங்கை ஆற்று ஓங்கில் (*P. g. gangetica*) மற்றும் சிந்து ஆற்று ஓங்கில் (*P. g. minor*). 1970 முதல் 1998 வரை அவை தனி இனமாக அறியப்பட்டு வந்தாலும், 1998 இல் அவை தென்னாசிய ஆற்று ஓங்கில் இனத்தின் துணையினங்களாக வகைப்படுத்தப்பட்டன. கங்கை ஆற்று ஓங்கில் பெரும்பாலும் கங்கை மற்றும் பிரம்மபுத்திரா ஆகிய ஆறுகள் பாய்கின்ற நேபாளம், இந்தியா, பங்களாதேசம் உள்ளிட்ட பகுதிகளில் காணப்படுகிறது, சிந்து ஆற்று ஓங்கில், பாகிஸ்தானில் பாயும் சிந்து நதி மற்றும் பியாஸ் ஆறு மற்றும் சத்லஜ் ஆறு ஆறுகளில் காணப்படுகிறது. 2009 ஆம் ஆண்டு, கங்கை ஓங்கிலானது இந்தியாவின் தேசிய நீர்வாழ் விலங்காக அங்கீகரிப்பட்டுள்ளது. சிந்து ஆற்று ஓங்கிலை பாகிஸ்தானிய அரசாங்கம் அதனுடைய தேசிய நீர்வாழ் விலங்காக அங்கீகரித்துள்ளது. மேலும், கங்கை ஆற்று ஓங்கிலை குவகாத்தி நகரம் அதனுடைய நகர விலங்காக தேர்ந்தெடுத்துள்ளது.  

**கங்கை ஆற்று ஓங்கில்** இந்தியா, வங்கதேசம், நேபால் வழி பாயும் கங்கை மற்றும் பிரமபுத்திரா ஆறுகளிலும் அவற்றின் கிளை ஆறுகளிலும் அதிக அளவில் காணப்படுகின்றன. கங்கை ஓங்கில்கள் நன்னீரில் மட்டுமே உயிர் வாழக்கூடியவை. மேலும் அவை பார்வையற்றவை.  தன் இரையை வேட்டையாட எதிரொலி இடமாக்கம் முறையை கையாளும். மீயொலியை வெளியிட்டு அவை எதிரொலித்து வருவதைக்கொண்டு எதிரில் உள்ள தடைகள் மற்றும் இரையை அறிந்துகொள்ளும். பொதுவாக தனியாகவோ அல்லது சிறு குழுக்களாகவோ காணப்படும். தாயும் கன்றும் ஒன்றாகவே காணப்படும்.  

## அச்சுறுத்தல்கள்

### மனிதத் தொடர்பு
கங்கை ஆற்று ஓங்கில்களின் வாழ்விடம் உலகின் அதிக மக்கள் தொகை கொண்ட பகுதிகளுள் ஒன்று. ஆற்றில் மீன்கள் அதிகம் உள்ள, நீர் மித வேகத்தில் பாயக்கூடிய பகுதிகளையே அவை விரும்பும். அத்தகைய இடங்களே மனிதர்கள் அதிகம் மீன் பிடிக்க ஏற்றது. இதனால் தவறுதலாக மீன்களுக்கு பதில் வலைகளில் சிக்கி உயிரிழக்கும் ஓங்கில்கள் அதிகம். மேலும் இவை எண்ணெய் மற்றும் இறைச்சிக்காகவும் அதிக அளவில் வேட்டையாடப் படுகின்றன.  

### சுற்றுச்சூழல் மாசுபாடு
தொழிற்சாலை, விவசாய, மற்றும் மனித மாசு அவற்றின் வாழ்விடம் சீரழிவதற்கு முக்கிய காரணங்களாக அமைகின்றன. ஒவ்வொரு ஆண்டும் 9,000 டன் பூச்சிக்கொல்லிகள் மற்றும் 6 மில்லியன் டன் உரங்கள் ஆறு அருகே பயன்படுத்தப்படுகின்றன. அவை ஆற்று நீரை மாசுபடுத்தி அதில் வாழும் பல்வேறு உயிரினங்களின் வாழ்வாதாரத்தை பாதிக்கின்றன. நீர் மாசுபாடு நேரடியாக இரை இனங்கள் மற்றும் ஓங்கில்களைக் கொல்ல முடியும், மற்றும் முற்றிலும் அவற்றின் வாழ்விடம் அழிக்கப்படும்.
# தங்கம் மூர்த்தி


**தங்கம் மூர்த்தி** தமிழ் நாட்டின் புதுக்கோட்டையைச் சேர்ந்த ஒரு தமிழ்க் கவிஞர் ஆவார்.  

## குடும்பம்
புதுக்கோட்டை மாவட்டத்தைச் சேர்ந்த அறந்தாங்கி அருகே உள்ள சுப்பிரமணியபுரம் என்னும் சிற்றூரில் 19 ஆகஸ்டு 1964இல் பிறந்தார். இவரது தந்தை கே.கே.தங்கம், தாய் ஜெயலட்சுமி.  

## துறைகள்
சிறந்த இலக்கியவாதி மற்றும் கல்வியாளர் என்ற நிலையிலும் இவர் அரும்பணியாற்றிவருகிறார். சுமார் 10 கவிதை நூல்களை எழுதியுள்ளார். இவருடைய கவிதைகள் இலக்கிய மட்டும் பட்டிமன்ற மேடைகளில் மேற்கோளாகக் காட்டப்பட்டுவருகின்றன. பல்கலைக்கழகங்களிலும், கல்லூரிகளிலும் இவரது நூல்கள் பாடத்திட்டத்தில் உள்ளன. இவரது கவிதை நூல்கள் ஆங்கிலம், இந்தி, பிரெஞ்சு, மலாய், மலையாளம், தெலுங்கு, கன்னடம் ஆகிய மொழிகளில் மொழிபெயர்க்கப்பட்டுள்ளன.  

## பெற்ற விருதுகள்
இவர் கவிஞர் சிற்பி விருது, கவிக்கோ விருது, செல்வன் காக்கி விருது உள்ளிட்ட பல விருதுகளைப் பெற்றுள்ளார். மத்திய அரசின் தேசிய நல்லாசிரியர் விருது, மாநில அரசின் டாக்டர் ராதாகிருஷ்ணன் விருது உள்ளிட்ட பல விருதுகளைப் பெற்றுள்ளார்.
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

- பயனர்:Info-farmerBot என்ற தானியங்கி செய்யும் பணிகள்

## 1-சிவப்பு இணைப்பு நீக்குதல்
### 1.1
- கீழ்கண்ட பதிவுகளை தானியங்கி விண்ணப்பத்திற்கு, இப்பகுப்புகளைச் செய்துள்ளேன்
  - Example edits/மாதிரிப்பதிவுகள்:சிவப்பு இணைப்பு நீக்கல்கள்; ஒரு மாதிரித் தொகுப்பு--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 05:44, 4 திசம்பர் 2016 (UTC)

## 2-பகுப்புப் பணிகள்
### 2.1பகுப்பு மாற்றங்கள்
1. :பகுப்பு பேச்சு:சாதிகள் வாரியாகத் தமிழ்ச் சமூகம் --> :
1. [[:
1. [[: --> #:
1. : --> #:

### 2.2பகுப்பு உருவாக்கம்
- <font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:00, 12 மார்ச் 2017 (UTC)

## 3-கட்டுரைகள்
### 3.1புதியன உருவாக்கல்
1. விக்கிப்பீடியா:தானியங்கிக் கட்டுரையாக்கம்/நாட்டுடைமை நூல்கள் (இடைக்கால நிறுத்தம் )

### 3.2கட்டுரைப் பராமரிப்பு
#### 3.2.1வார்ப்புரு நீக்கல்
# கிளிநொச்சி முருகானந்தா கல்லூரி


**கிளிநொச்சி முருகானந்தா கல்லூரி** இலங்கையின் கிளிநொச்சி மாவட்டம், கண்டாவளை பிரதேச செயலகப் பிரிவில் முரசுமோட்டை என்னும் கிராமத்தில் அமைந்துள்ள ஒரு பாடசாலை ஆகும்.  

## வரலாறு
முரசுமோட்டையில் அக்காலத்தில் வாழ்ந்த கணபதிப்பிள்ளை பொன்னையா என்பவர் தனது காணியில் முருகானந்தா பாடசாலையை அமைக்க உதவினார். 1939 தை 16ம் நாளிலே இப்பாடசாலை ஆரம்பிக்கப்பட்டது. இதன் போது முதலில் ஒரு கொட்டகை மாத்திரமே அமைக்கப்பட்டது. மயில்வாகனம் முருகேசு என்பவர் தலைமை ஆசிரியராக இருந்தார். ஆரம்பகால ஆசிரியரான இவரது பெயரையும் முருகப்பெருமானது பெயரையும் கொண்டு இது முருகானந்தா வித்தியாசாலை என அழைக்கப்பட்டது. இதன் பின்னர் யாழ்ப்பாணம் திருநெல்வேலி சைவ வித்தியா விருத்திச் சங்கம் இப்பாடசாலையை பொறுப்பெடுத்துக் கொண்டது. அப்போதும் மயில்வாகனம் முருகேசு அவர்களே தலைமை ஆசிரியராக இருந்து 7 பிள்ளைகளுக்கு கல்வி கற்பித்துக் கொண்டிருந்தார்.  

பின்னர் 1950 இல் 65 பிள்ளைகளைக் கொண்டு இயங்கிய இப் பாடசாலையில் இடப்பற்றாக்குறை காரணமாக இன்னுமொரு கொட்டகை அமைக்கப்பட்டது. அப்போது இரண்டு ஆசிரியர்கள் கல்வி கற்பித்தனர். மாணவர் தொகை படிப்படியாக அதிகரித்தது. 1955இல் இம் மாணவர்களது இடப்பற்றாக்குறையை நீக்குவதற்காக முரசுமோட்டை பழையகமத்தைச் சேர்ந்த சி. கு. இராசையா என்பவரால் இன்னுமொரு கொட்டகை அமைக்கப்பட்டது.  

1960களில் க.பொ.த சாதாரண தர வகுப்பு ஆரம்பிக்கப்பட்டது. 1963இல் இப்பாடசாலை அரசாங்கத்தால் பொறுப்பேற்கப்பட்டது. 1965இல் கட்டடங்கள் கல்லினால் கட்டப்பட்டது. 1968இல் இது முருகானந்தா மகா வித்தியாலயம் எனத் தரமுயர்த்தப்பட்டது.  

தொடர்ந்தும் இப்பாடசாலையின் குடிநீர்ப் பற்றாக்குறையை நீக்குவதற்காக இரண்டு கிணறுகள் வெட்டப்பட்டன. விவசாயத் தேவைக்கு வழங்கப்பட்ட 5 ஏக்கர் காணியில் 3 ஏக்கர் விவசாயத்திற்குப் பயன்படுத்தி 2 ஏக்கர் விளையாட்டு மைதானமாகப் பாவிக்கப்பட்டது. 1980ல் அதிபராகப் பணியாற்றிய ஏ. சோமலிங்கம் அவர்களும் பாடசாலை அபிவிருத்தி சங்கமும் கொண்ட விடாமுயற்சியால் க.பொ.த உயர்தர கலைப்பிரிவு இதே ஆண்டில் ஆரம்பிக்கப்பட்டது.
# வளையபியூட்டைன்



**வளையபியூட்டைன்** *(Cyclobutyne)* என்பது C<sub>4</sub>H<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபியூட்டைன் என்ற பெயராலும் இச்சேர்மம் அழைக்கப்படுகிறது. ஐதரோகார்பன் சேர்மமான இம்மூலக்கூறில் நான்கு கார்பன் அணுக்கள் கொண்ட வளையத்தில் ஒரு முப்பிணைப்பு காணப்படுகிறது . வளையத்தின் திரிபு காரணமாக இந்த வளைய ஆல்கைன் நிலைப்புத்தன்மையற்று காணப்படுகிறது. தூய்மையான நிலையில் இச்சேர்மத்தை தனித்துப் பிரித்தெடுக்க இயலவில்லை. இருப்பினும் வளையபியூட்டைன்கள் கொண்ட ஓசுமியம் அணைவுச் சேர்மங்கள் தொகுப்பு முறையில் தயாரிக்கப்படுகின்றன
# ஐடிஎஃப்சி பஸ்ட் பேங்க்


'''ஐடிஎஃப்சி பஸ்ட் பேங்க் மும்பை நகரத்தை தலைமையிடமாகக் கொண்டு, இந்தியாவின் உள்கட்டமைப்பு வளர்ச்சிக்காக செயல்படும் வங்கியாகும். இவ்வங்கி உள்கட்டமைப்பு வளர்ச்சி நிதி நிறுவனத்தின் (Infrastructure Development Finance Company) ஒரு அலகாக செயல்படுகிறது.  

இவ்வங்கி 19 அக்டோபர் 2015 அன்று இந்தியப் பிரதமர் நரேந்திர மோதியால் துவக்கி வைக்கப்பட்டது.சூலை 2015-இல் ஐடிஎப்சி வங்கி உலக அளவில் வங்கித் தொழில் தொடங்க இந்திய ரிசர்வ் வங்கியின் அனுமதி பெற்றுள்ளது.  
6 நவம்பர் 2015 முதல் மும்பை பங்குச் சந்தை மற்றும் தேசிய பங்குச் சந்தைகளில் இவ்வங்கியின் பங்குகள் விற்கத் தொடங்கியது.  

## வரலாறு
உள்கட்டமைப்பு வளர்ச்சி நிதியுதவி நிறுவனம் (Infrastructure Development Finance Company) சென்னையைத் தலைமையிடமாகக் கொண்டு 9 சூன் 1997 முதல் இயங்கி வருகிறது. 1998 -இல் இந்நிறுவனத்தை வங்கி சாரா நிதி நிறுவனமாக இந்திய ரிசர்வ் வங்கியால் பதிவு செய்யப்பட்டது. 1999 முதல் பொது நிதியுதவி நிறுவனமாக செயல்படுகிறது. இந்நிறுவனத்தின் ஒரு அலகான *ஐடிஎப்சி வங்கி* மத்தியப் பிரதேசத்தில் 23 கிளைகளுடனும் மற்றும் தில்லி, மும்பை, ஹைதராபாத், பெங்களூரு, புனே சென்னை, அகமதாபாத் மற்றும் கொல்கத்தாவிலும் செயல்படுகிறது. மக்கள் தொகை 10,000க்கும் குறைவாக உள்ள 15 ஊர்களில் இவ்வங்கியின் கிளைகள் செயல்படுகிறது.
# காசி விசாலாட்சி கோயில்



**காசி விசாலாட்சி கோயில்** (Vishalakshi Temple) இந்தியாவின் உத்தரப் பிரதேச மாநிலம் வாரணாசி நகரத்தில் கங்கை ஆற்றின் மீர் படித்துறையில் அமைந்துள்ளது. பார்வதியில் அம்சமான விசாலாட்சிக்காக அமைக்கப்பட்ட இந்துக்கோயில். இக்கோவில் 1893-இல் நாட்டுக்கோட்டை நகரத்தாரால் கட்டப்பெற்றது.  

## பெயர்க் காரணம்
விசாலாட்சி எனில் அகண்ட கண்களைக் கொண்டவள் என்று பொருள். **காசி விசாலாட்சி**யின் பெயர், மதுரை மீனாட்சி மற்றும் காஞ்சி காமாட்சியுடன் ஒப்பிட்டுப் பார்க்கப்படுகிறது.  

## அமைவிடம்
விசாலாட்சி கோயில், வாரணாசியில் கங்கை கரையில் உள்ள மீர் படித்துறை அருகே அமைந்துள்ளது. இது காசி விஸ்வநாதர் கோயிலுக்கு வடமேற்கில் 250 மீட்டர் தொலைவிலும், அன்னபூரணி தேவி கோயிலுக்கு மேற்கே 200 மீட்டர் தொலைவிலும் உள்ளது.  

## சக்தி பீடம்
இது 51 சக்தி பீடங்களில் ஒன்று. சதி தேவியின் கண்களும், காது வளையங்களும் பூமியின் புனிதத் தலமான வாரணாசியில் விழுந்ததாகக் கருதப்படுகிறது.  
விசாலாட்சிக்கு தனிக்கோவில் வேண்டும் என்று எண்ணிய தமிழர்களான நாட்டுக்கோட்டை நகரத்தார். காசிவிசுவநாதர் கோவிலுக்கு அருகே கி.பி 1893-ல் ஒரு இடம்வாங்கி புதியதோர் கோயிலை கட்டி விசாலாட்சியை பிரதிட்டை செய்தனர். வட இந்திய மற்றும் தென்னிந்திய கோயிற்கலை பாணியில் இணைந்து இக்கோயிலை வடிவமைத்துள்ளனர். மேலும் இங்கு விசுவநாதருக்கு தனி சன்னதி உள்ளது. விசாலாட்சிக்கு உற்சவ மூர்த்தியும் வாகனங்களும் தங்க, வெள்ளி அங்கிகளும் ஆபரணங்களும் உள்ளன. விசாலாட்சி திருவுரு தமிழ்நாட்டில் செய்யப்பெற்றமையால் தமிழ்நாட்டு பாணியில் அழகுற உள்ளது.  

## திருவிழாக்கள்
- நவராத்திரி
- விஜயதசமி
# ஆதீண்டுக்குற்றி

**ஆதீண்டுக்குற்றி** (ஆ+தீண்டும்+குற்றி) என்பது ஆடு, மாடு போன்ற கால்நடைகள் தங்கள் உடலில் திணவு ஏற்படும் போது உடலை சொரிந்து கொள்வதற்கு வைக்கப்பட்ட கல் ஆகும். இது முன்னோர் வகுத்த 32 அறங்களுள் ஒன்று. பண்டைய தமிழ் மக்கள் கோவிலுக்கு கொடை அளிப்பது, ஏரி குளங்கள் வெட்டுவது போன்ற அறச்செயல்களில் ஒன்றாக, ஆடு மாடுகளின் இயற்கை உணர்வுகளை திருப்தி படுத்தும் விதமாக இதுபோன்ற அறச்செயல்களைச் செய்துள்ளனர்.  

## பயன்பாடு
ஆ என்ற சொல், இலக்கியங்களில் பசுக்களை, பொதுவாக கால்நடைகளைக் குறிக்கிறது. கால்நடைகளுக்கு, உடம்பில் திணவெடுக்கும் பொழுது, அந்தத் திணவைப் போக்கிக் கொள்வதற்காக, நடப்பட்ட கல்தான் ஆதீண்டு குற்றி. மேய்ச்சல் நிலங்களுக்கு அருகிலும், குளக்கரைகளுக்கு பக்கத்திலும் உயரமான கல் தூண், மரக்கட்டைகளை நட்டு வைத்தனர். மேய்ச்சலுக்காக வெயிலில் சுற்றும் மாடுகள் நீர் நிலைகளை வந்தடைகின்றன. சேற்றினை உடம்பில் பூசிக்கொண்டு கரை ஏறும் மாடுகளுக்கு திணவு ஏற்படுகின்றது. திணவைத் தீர்க்க அவை ஆதீண்டு குற்றியை நோக்கிச் செல்கின்றன. இந்தத் தூண்களில் கால்நடைகள் தங்கள் முதுகை உரசிக்கொள்ளும். கால்நடைகளின் உணர்வுகளுக்கும் மதிப்பு கொடுத்து இதை உருவாக்கினர். மரங்களில் உரசினால் வளர்ச்சி பாதிக்கும் என்பதை அறிந்தே, இந்த ஏற்பாட்டை செய்தனர். தமிழ்ப் பல்கலைக்கழகம் வெளியிட்டுள்ள பெருஞ்சொல் அகராதியில், பசுக்கள் உராய்ந்து தம் அரிப்பை நீக்குவதற்கு ஏற்ப நடப்படும் உயரமான கல்தூண் 'ஆதீண்டு குற்றி' என்கிறது. 13, 14ம் நூற்றாண்டு கல்வெட்டுகளில் 'தன்மத்தறி' என்று இக்கல்லைப் பற்றி குறிப்பிடப்பட்டுள்ளது. தர்மத்திற்காக நடப்பட்ட கல் என்பது, இதன் பொருள்.  

## வேறு பெயர்கள்
- தன்மத்தறி
- நடுதறி
- ஆவுரிஞ்சி
- ஆவுரிஞ்சு தறி
- ஆதீண்டு கல்
- ஆவோஞ்சிக்கல்
- ஆவுரிஞ்சிக்கல்
- மாடுசுரகல்
- திணவுக்கல்
# 1-பென்டைன்



**1-பென்டைன்** (*1-Pentyne*) என்பது C<sub>5</sub>H<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பைலசிட்டைலின் என்ற பெயராலும் அழைக்கப்படும் இச்சேர்மம் ஒரு புறவியல் ஆல்க்கைன் வகையைச் சேர்ந்ததாகும். நிறமற்ற நீர்மமாகக் காணப்படும் இச்சேர்மம் 2-பென்டைன் சேர்மத்தின் மாற்றியனாகக் கருதப்படுகிறது. 2-பென்டைன் ஒரு அகவியல் ஆல்க்கைன் ஆகும்.
# 2-பென்டைன்


**2-பென்டைன்** (*2-Pentyne*) என்பது C<sub>5</sub>H<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எத்தில்மெத்திலசிடைலின், 1-எத்தில்-2-மெத்திலசிட்டைலின் என்ற பெயர்களாலும் இது அழைக்கப்படுகிறது. 1-பென்டைன் சேர்மத்தின் மாற்றியனாகக் கருதப்படும் இதுவொரு அகவியல் பென்டைன் ஆகும். 1-பென்டைன் ஒரு புறவியல் ஆல்க்கைன் ஆகும்.  

## தொகுப்புமுறை தயாரிப்பு

எத்தனாலிக் பொட்டாசியம் ஐதராக்சைடு கரைசலுடன் 1-பென்டைன் சேர்ப்பதன் மூலமாக மறு சீரமைப்பு வினையால் 2-பென்டைன் உருவாகிறது.
# மௌனி ராய்



**மௌனி ராய்** என்பவர் இந்திய நடிகை மற்றும் சின்னத்திரை நடிகை ஆவார். இவர் கிருஷ்ணா-துளசி எனும் கதாபாத்திரத்தின் மூலமாகவும் மற்றும் நாகினி என்ற தொடர்கதையில் சிவன்யா என்ற பெயரிலும் பிரபலமாய் அறியப்படுகிறார்.  

## நடித்த திரைப்படங்கள்
| **எண்** | **திரைப்படத்தின் பெயர்** | **வெளியான ஆண்டு ** |  |
| --- | --- | --- | --- |
| 1 | *ஹீரோ ஹிட்லர் இன் லவ் * | 2011 |  |
| 2 | *தும் பின் 2* | 2016 | } |
# சம்புநாத் கோயில் (நேபாளம்)


**சம்புநாதர் கோயில்** (Shambhunath Temple) (நேபாள மொழி:शम्भुनाथ मन्दिर) கிழக்கு நேபாளத்திளத்தின் சப்தரி மாவட்டத்தில், *சம்புநாத்* எனுமிடத்தில் அமைந்த சிவபெருமானுக்கு அர்ப்பணிக்கப்பட்ட கோயிலாகும்.  

வைகாசி மாதத்தில் இக்கோயில் திருவிழா சிறப்பாக நடைபெறுகிறது. மிகவும் பழைமையான சம்புநாதர் கோயிலை இடித்து விட்டு 1996-இல் அதே இடத்தில் சம்புநாதருக்கு புதிய கோயிலை கட்டியுள்ளனர். சம்புநாதரின் சிவலிங்கம் ஆறு அடி உயம் கொண்டது.
# ஆசிய வானூர்தி நிலையங்களின் பட்டியல்


**ஆசிய விமான நிலையங்களின் பட்டியல்** (*List of airports in Asia*) இப்பக்கம் ஆசியாவில் உள்ள வானூர்தி நிலையங்களின் பட்டியல் உள்ளடக்கிய மற்ற பக்கங்களுக்கும் இணைக்கப்பட்டுள்ளது. மேலும், வானூர்தி நிலையங்களின் எண்ணிக்கை காரணமாக, ஒவ்வொரு நாட்டிலும் அல்லது பிரதேசத்தின் உடனான ஒரு தனி பட்டியலை கொண்டுள்ளது.  

## ஏகாதிபத்திய நாடுகள்

### 
- **ஆப்கானித்தான் வானூர்தி நிலையங்களின் பட்டியல்கள்** (*List of airports in Afghanistan*), இது ஆப்கானிலுள்ள வானூர்தி நிலையங்கள் உடனான, ஆப்கானின் நகரங்கள், மாகாணங்கள், வானூர்தி நிலைய அமைவிடக் குறியீடுகள், அமைவிட அடையாளக் குறியீடுகள் நிலையப் பெயர்கள், மற்றும் அதன் ஓடுபாதைப் போன்ற விவரங்கள் அடங்கிய அட்டவணையாக உள்ளது.

### 

### 

### 

### 

### 

### புரூணை

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

### 

## இதனையும் காண்க
- விக்கிப்பீடியா: விக்கி திட்டத்தின் வானூர்தி / விமான நிறுவன இலக்குகளின் பட்டியல்கள்: ஆசியா
# சின்னமஸ்தா பகவதி கோயில்


பகவதியம்மனின் சிற்பம்]]  

**சின்னமஸ்தா பகவதி கோயில்** (Chinnamasta Bhagawati) (நேபாள மொழி:छिन्नमस्ता भगवती) கிழக்கு நேபாளத்தில் சப்தரி மாவட்டத்தில், *சின்னமஸ்தா* எனும் ஊரில் அமைந்துள்ளது. 51 சக்தி பீடங்களில் இக்கோயிலும் ஒன்றாக கருதப்படுகிறது.  

இந்திய-நேபாள எல்லையில் அமைந்துள்ள புகழ் பெற்ற சின்னமஸ்தா பகவதி கோயிலுக்கு, இந்தியா மற்றும் நேபாளத்திலிருந்து பக்தர்கள் திரளாக வருகை தருகின்றனர். திருவிழாவின் சின்னமஸ்தா அம்மனுக்கு ஆயிரக்கணக்கான ஆடுகள் பலியிடப்படப்படுகின்றன.
# தோன்சே ஆனந்த் பை


**தோன்சே ஆனந்த் பை** (Tonse Ananth Pai|**T. A. Pai**) (சுருக்கமாக: டி. ஏ. பை), (17 சனவரி 1922 – 29 மே 1981) சிண்டிகேட் வங்கியின் வளர்ச்சிக்கு துணை நின்றவரும், அதன் பொது மேலாளராகவும், தலைவராகவும் இருந்தவர். மணிபால் **டி. ஏ. பை** மேலாண்மைக் கல்வி நிறுவனத்தின் நிறுவுநரும் ஆவார்.  

## வங்கிப் பணியில்
இவரது உறவினர் நிறுவிய சிண்டிகேட் வங்கியில் உயர் அதிகாரியாக பணிபுரிந்த டி. ஏ. பையை இந்திய அரசு 1970-இல் இந்திய ஆயுள் காப்பீட்டுக் கழகத்தின் தலைவராக நியமித்தது.  
பெங்களூரு இந்திய மேலாண்மை கழகத்தின் முதலாவது தலைவராக டி. ஏ. பை நியமிக்கப்பட்டார்.  

## அரசியல்
1972-இல் மாநிலங்களவை உறுப்பினராக நியமிக்கப்பட்டார். இந்திய அரசின் இரயில்வே, கனரகத் தொழில்கள், உருக்கு மற்றும் சுரங்கத் துறைகளின் அமைச்சராக செயல்பட்டவர்.  
1977-இல் உடுப்பி நாடாளுமன்ற மக்களவைத் தொகுதிலிருந்து இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டவர்.  

## விருதுகள்
1972-இல் டி. ஏ. பைக்கு இந்திய அரசு பத்ம பூசண் விருது வழங்கி பாராட்டியது. டி. ஏ. பைக்கு 1973-இல் கர்நாடகப் பல்கலைக்கழகமும், 1975-இல் ஆந்திரா பல்கலைக்கழகமும் **கௌரவ டாக்டர் விருது** வழங்கி பாராட்டியது.
# மணிபென் பட்டேல்


1931-இல் ஐரோப்பாவிற்கு செல்லும் முன்னர் மணிபென் பட்டேலுடன் எடுத்துக் கொண்ட புகைப்படம்]]  
**மணிபென் பட்டேல்** (Maniben Patel) (3 ஏப்ரல் 1903 - 1990) இந்திய விடுதலை இயக்க வீராங்கனையும், இந்திய நாடாளுமன்ற மன்ற உறுப்பினரும், இந்தியப் பிரிவினைக்குப் பின்னர் இந்திய அரசின் துணைபிரதமராகவும், உள்துறை அமைச்சராகவும் இருந்த சர்தார் வல்லபாய் பட்டேலின் மகளும் ஆவார்.  

## இளமைக் காலம்
மணிபென் பட்டேல் 1903 ஆம் ஆண்டு ஏப்ரல் 3 ஆம் தேதி பிரித்தானியாவின் இந்தியாவின் பம்பாய் பிரசிடென்சியில் உள்ள கரமசாத்தில் பிறந்தார். அவரது மாமா விட்டல்பாய் படேலால் வளர்க்கப்பட்டார். தனது ஆரம்பக் கல்வியை பம்பாயில் உள்ள *குயின் மேரி உயர்நிலைப் பள்ளியில்* முடித்தார். பின்னர் 1920 ஆம் ஆண்டு அகமதாபாத்திற்குச் சென்று மகாத்மா காந்தியால் தொடங்கப்பட்ட ராஷ்ட்ரிய வித்யாபீடப் பல்கலைக்கழகத்தில் பயின்று 1925 இல் பட்டம் பெற்றார். அதன் பின் அவரது தந்தை வல்லபாய் பட்டேலுக்கு உதவியாய் இருந்தார்.  

## போர்சத் இயக்கம்
1923-24 ஆம் ஆண்டில் ஆங்கிலேய அரசாங்கம் சாதாரண மக்கள் மீது அதிக வரிகளை விதித்தது. வரி செலுத்த மறுத்தவர்களின் கால்நடைகள், நிலம் மற்றும் சொத்துக்களை வரிக்கு ஈடாக ஆங்கிலேயர் பறிமுதல் செய்யத் தொடங்கினர். இந்த அடக்குமுறைக்கு எதிராக காந்தி மற்றும் சர்தார் படேல் தலைமையிலான பிரச்சாரத்தில் சேரவும் மற்றும் வரி-இல்லை இயக்கத்தை ஆதரிக்கவும் மணிபென் பெண்களை தூண்டினார்.  
- 1962 : ஆனந்த் மக்களவைத் தொகுதியில் காங்கிரஸ் வேட்பாளராக ஸ்வதந்த்ரா கட்சியின் நரேந்திரசிங் ரஞ்சித்சிங் மஹிதாவிடம் தோல்வியடைந்தார்.
- 1964 முதல் 1970 வரை மாநிலங்களவை உறுப்பினராக இருந்தார்.
- 1973 : சபர்கந்தா இடைத்தேர்தலில் காங்கிரஸ் (O) வேட்பாளராக வெற்றி பெற்று மக்களவையில் நுழைந்தார். இதில் காங்கிரஸின் சாந்துபாய் படேலை தோற்கடித்தார்.
- 1977 : பொதுத் தேர்தலில் மெஹ்சானா மக்களவைத் தொகுதியில் ஜனதா கட்சி வேட்பாளராக நட்வர்லால் அம்ரத்லால் படேலை தோற்கடித்தார்.

## கொள்கைகள்
மணிபென் மற்றும் வரது தந்தை வல்லபாய் பட்டேலும் எப்பொழுதும் மணிபென்னால் நூற்கப்பட்ட காதி இழைகளிலிருந்து நெய்யப்பட்டதை அணிந்தனர். பயணங்களில் எப்போதும் மூன்றாம் வகுப்பில் பயணம் செய்தனார்.
# ஆப்கானித்தான் வானூர்தி நிலையங்களின் பட்டியல்

**ஆப்கானித்தானின் வானூர்தி நிலையங்களின் பட்டியல்** (*List of airports in Afghanistan*) இது, ஆப்கானித்தான் வானூர்தி நிலையங்களின் பட்டியலாகும். இது தட்டச்சு படியும், மற்றும் அமைவிட வாரியாகவும் குழுவிடப்படுகிறது.  

ஆப்கானித்தானில் 4 பன்னாட்டு வானூர்தி நிலையங்கள் உள்ளன, இது 2014 ஆம், ஆண்டின் இறுதிக்குள் 5 ஆக அதிகரிக்கும் என எதிர்பார்க்கப்படுகிறது. ஆப்கானித்தானின் தலைநகர் காபூலில் உள்ள ‘அமீது கர்சாய் பன்னாட்டு வானூர்தி நிலையம்’ (*Hamid Karzai International Airport*), காபுல் மக்கள், மற்றும் அதனைச் சுற்றியுள்ள பிறப் பிராந்தியங்களுக்கும் சேவை ஆற்றி வருகிறது. மேலும், ‘காந்தகார் பன்னாட்டு வானூர்தி நிலையம்’ (*Kandahar International Airport*) அந்நாட்டின் தெற்கு பகுதியிலும், மற்றும் ‘ஹெறாத் பன்னாட்டு வானூர்தி நிலையம்’ (*Herat International Airport*) மேற்கு பகுதியிலும் ஆப்கானித்தான் மக்களின் வான் போக்குவரத்து சேவையை வழங்கிவருகின்றது.  

ஆப்கானித்தானின் பல்வேறு மாகாணங்களில் சுமார் 16 உள்நாட்டு வானூர்தி நிலையங்களும், சில சிறிய, மற்றும் தொலைதூர சரளைக் கல்லாளான வானூர்தி தளங்களும், அந்நாடு முழுவதும் பரவி காட்சி வானூர்தி விதிகளின் கீழ் பணியாற்றி வருகிறது.  

## ஆப்கானித்தான் முழுவதும் உள்ள வானூர்தி நிலையங்கள்